เดือนนี้เป็นประจำเดือนวันที่10กว่า แต่พอวันที่26ก็มีเลือดที่ช่องคลอดค่ะ แต่ไม่ไหลออกมาเหมือนประจำเดือน พอเอาทิชชู่ซับเวลาเข้าห้องน้ำเสร็จเลือดก็ติดมากับทิชชู่ค่ะ อยากทราบว่าเป็นประจำเดือนตกค้างหรือยังไงคะ ไม่เจ็บ ไม่ปวดใดๆค่ะ เป็นปกติทุกอย่าง
สวัสดีค่ะ การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามายังสรุปสาเหตุไม่ได้นะคะ แนะนำให้รอดูอาการ หากมีเลือดออกผิดปกติต่อเนื่องหลายเดือน แนะนำ ไปพบสูตินารีแพทย์เพื่อตรวจวินิจฉัยโรคอีกทีนะคะ